CELEX: 32019R0653
Language: da
Date: 2019-04-24 00:00:00
Title: Kommissionens gennemførelsesforordning (EU) 2019/653 af 24. april 2019 om ændring af forordning (EF) nr. 847/2006 for så vidt angår EU-toldkontingenter for visse tilberedte eller konserverede fisk

25.4.2019   
               
               
                  DA
               
               
                  Den Europæiske Unions Tidende
               
               
                  L 110/34
               
            
         KOMMISSIONENS GENNEMFØRELSESFORORDNING (EU) 2019/653
         af 24. april 2019
         om ændring af forordning (EF) nr. 847/2006 for så vidt angår EU-toldkontingenter for visse tilberedte eller konserverede fisk
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets afgørelse 2006/324/EF af 27. februar 2006 om indgåelse af en aftale i form af brevveksling mellem Det Europæiske Fællesskab og Kongeriget Thailand i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til tiltrædelsen af Den Europæiske Union (1), særlig artikel 2, og
         ud fra følgende betragtninger:
         
                     (1)
                  
                  
                     Der er ved Kommissionens forordning (EF) nr. 847/2006 (2) åbnet to årlige toldkontingenter for toldfri import af visse tilberedte eller konserverede fisk med virkning fra den 2. juni 2006.
                  
               
                     (2)
                  
                  
                     I Europa-Parlamentets og Rådets forordning (EU) 2019/216 (3) fastsættes det som følge af Det Forenede Kongeriges udtræden af Unionen, at de toldkontingenter, der er opført på EU's liste over indrømmelser og forpligtelser vedlagt som bilag til den almindelige overenskomst om told og udenrigshandel 1994, skal fordeles mellem Unionen og Det Forenede Kongerige på grundlag af EU-27's anvendelsesandel af kontingentet som fastlagt i bilaget til nævnte forordning.
                  
               
                     (3)
                  
                  
                     Som følge heraf skal der vedtages foranstaltninger med henblik på at gennemføre fordelingen af de toldkontingenter, der er fastsat i del C i bilaget til forordning (EU) 2019/216. Navnlig bør de toldkontingentmængder, der er fastsat i forordning (EF) nr. 847/2006 erstattes af de mængder, der fremkommer ved fordelingen.
                  
               
                     (4)
                  
                  
                     Datoen, hvorfra artikel 1, stk. 2, i forordning (EU) 2019/216 begynder at finde anvendelse, bliver sandsynligvis en dato i den igangværende kontingentperiode. Det er derfor nødvendigt at fastsætte særlige regler for fordelingen af de mængder, der ikke er tildelt den pågældende dag for de toldkontingenter, hvis kontingentperiode begynder og ender inden denne dato.
                  
               
                     (5)
                  
                  
                     Med henblik på at sikre retssikkerheden og gennemsigtigheden for erhvervsdrivende bør Kommissionen offentliggøre de mængder, der er til rådighed efter fordelingen af disse toldkontingenter, inden for to arbejdsdage fra anvendelsesdatoen for artikel 1, stk. 2, i forordning (EU) 2019/216.
                  
               
                     (6)
                  
                  
                     Artikel 1, stk. 2, i forordning (EU) 2019/216, finder anvendelse fra dagen efter den dato, hvor Rådets forordning (EF) nr. 32/2000 (4) ophører med at finde anvendelse på og i Det Forenede Kongerige. Denne forordning bør derfor træde i kraft hurtigst muligt og anvendes fra den dato, som artikel 1, stk. 2, i forordning (EU) 2019/216 finder anvendelse fra.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            I forordning (EF) nr. 847/2006 foretages følgende ændringer:
            
                        1)
                     
                     
                        Artikel 1, stk. 2, affattes således:
                        
                           »2.   Der åbnes et årligt toldkontingent på 754 tons fritaget for told for import til Unionen af tilberedt eller konserveret fisk af sardin, bonit, makrel af arterne Scomber scombrus og Scomber japonicus og fisk af arten Orcynopsis unicolor, undtagen hele eller i stykker, henhørende under KN-kode 1604 20 50«.
                        
                     
                  
                        2)
                     
                     
                        Artikel 2, nr. 2), affattes således:
                        
                                    »2.
                                 
                                 
                                    Af det i artikel 1, stk. 2, omhandlede toldkontingent på 754 tons anvendes 123 tons inden for løbenummer 09.0706 på import med oprindelse i Thailand, og den resterende del, 631 tons, anvendes inden for løbenummer 09.0707 på import med oprindelse i alle lande«.
                                 
                              
                  
         
            Artikel 2
            
               1.   Hvis toldkontingentperioden begynder før den dato, hvorfra artikel 1, stk. 2, i forordning (EU) 2019/216 finder anvendelse, og ender efter den dato, fordeles det berørte toldkontingent uanset artikel 1 ved at anvende EU-27-procentsatsen på et grundlag bestående af de toldkontingentmængder, der er til rådighed efter den sidste tildeling.
            
            
               2.   Inden for to arbejdsdage fra den dato, hvorfra artikel 1, stk. 2, i forordning (EU) 2019/216 finder anvendelse, offentliggør Kommissionen på passende vis på nettet de mængder, der er til rådighed på denne dato.
            
         
         
            Artikel 3
            Denne forordning træder i kraft dagen efter offentliggørelsen i Den Europæiske Unions Tidende.
            Denne forordning anvendes fra den dag, hvorfra artikel 1, stk. 2, i forordning (EU) 2019/216 finder anvendelse.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. april 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 120 af 5.5.2006, s. 17.
         
            (2)  Kommissionens forordning (EF) nr. 847/2006 af 8. juni 2006 om åbning og forvaltning af fællesskabstoldkontingenter for visse tilberedte eller konserverede fisk (EUT L 156 af 9.6.2006, s. 8).
         
            (3)  Europa-Parlamentets og Rådets forordning (EU) 2019/216 af 30. januar 2019 om fordelingen af toldkontingenter opført på Unionens WTO-liste efter Det Forenede Kongeriges udtræden af Unionen og om ændring af Rådets forordning (EF) nr. 32/2000 (EUT L 38 af 8.2.2019, s. 1).
         
            (4)  Rådets forordning (EF) nr. 32/2000 af 17. december 1999 om åbning og forvaltning af GATT-bundne fællesskabstoldkontingenter og visse andre fællesskabstoldkontingenter og om visse gennemførelsesbestemmelser for så vidt angår tilpasning af disse toldkontingenter og om ophævelse af forordning (EF) nr. 1808/95 (EFT L 5 af 8.1.2000, s. 1).